pythainlp/thai_wikipedia_clean_20230101 huggingface dataset:
ตลอดรัชสมัยของพระองค์ถือเป็นยุคทองยุคที่ 2 ต่อจากพระเจ้าซาปูร์ที่ 1 (ค.ศ. 241 - 272) เนื่องจากทรงขยายอาณาเขตออกไปอย่างกว้างขวางทำให้บ้านเมืองเจริญรุ่งเรืองขึ้นอย่างมาก
ชาห์ซาปูร์ที่ 1
พระเจ้าซาปูร์ที่ 1 (ค.ศ. 241 - 272) พระเจ้าชาห์แห่งราชวงศ์แสสสานิด เป็นพระราชโอรสในพระเจ้าชาห์อาร์ดาเชียร์ที่ 1 (ค.ศ. 226 - 241)
ประสูติเมื่อ ค.ศ. 215 (ค.ศ. 758) เมื่อพระราชบิดาสวรรคตในปี ค.ศ. 241 (พ.ศ. 784) พระองค์จึงขึ้นครองราชย์สืบต่อเป็น พระเจ้าซาปูร์ที่ 1 เมื่อพระชนม์ได้ 26 พรรษา
ตลอด 31 ปีในรัชกาล ทรงสร้างและนำความเจริญเข้ามาสู่เปอร์เซียอย่างมาก และทรงขยายพระราชอาณาเขตออกไปอย่างมาก หลังสวรรคตในปี ค.ศ. 272 (ค.ศ. 815) ขณะพระชนม์ได้ 57 พรรษา มีชาห์ขึ้นปกครองอีกหลายพระองค์ และต้องรออีก 37 ปี ถึงจะมีชาห์ผู้ยิ่งใหญ่อีกองค์คือ พระเจ้าซาปูร์มหาราช (ค.ศ. 309 - 379)
เกรตวอลล์
บ็อบบี้ ฟาร์เรล
โรเบอร์โต อัลฟองโซ ฟาร์เรล  หรือ​ บ็อบบี​ ฟาร์เรล​ (6 ตุลาคม ค.ศ. 1949 - 30 ธันวาคม ค.ศ. 2010) เป็นนักร้อง​และนักเต้นชาวดัตช์​ และอดีตสมาชิกของวงบอนนี เอ็ม. วงดนตรีแนวป็อป​-ดิสโก้ที่ประสบความสำเร็จมากที่สุดในยุค 70
ฟาร์เรล เกิดที่เกาะอารูบา​ ซึ่งเป็นส่วนหนึ่งของเนเธอร์แลนด์แอนทิลลีส โดยหลังจากเรียนจบชั้นมัธยมศึกษาเมื่ออายุ​ 15 ปี​ เขาได้ทำงานเป็นกะลาสีเรือ​ 2​ ปี​ ก่อนจะย้ายไปอยู่ที่ประเทศนอร์เวย์ หลังจากนั้นเขาย้ายที่อยู่อีกครั้งโดยครั้งนี้เขาย้ายไปยังประเทศเนเธอแลนด์ โดยได้เริ่มทำงานชั่วคราวเป็นดีเจ​ จากนั้นเขาได้ย้ายมาอยู่ที่ประเทศเยอรมัน เพื่อมองหาโอกาสในหน้าที่การงานที่ดีขึ้น
บอนนี เอ็ม..
ที่เยอรมัน​ ฟาร์เรลได้ทำงานประจำเป็นดีเจ​ จนกระทั่งได้พบกับแฟรงค์ ฟาเรียน โปรดิวเซอร์และนักแต่งเพลง​ชาวเยอรมัน​ ที่กำลังสร้างวงบอนนี เอ็ม.​ และกำลังหาตัวสมาชิกที่เป็นผู้ชาย​ โดยแฟรงก์​ ฟาเรียน​ ได้ให้ความสนใจในตัวบ็อบบี​ ฟาร์เรล
และชักชวนฟาร์เรล เข้าวง ในปี ค.ศ.1976
อย่างไรก็ตามบทบาทของบ็อบบี ฟาร์เรล​ ก็คือนักเต้นในวง ส่วนเสียงร้องที่ฟาร์เรลร้องลิปซิงค์บนเวทีนั้น​ ​ในเวลาต่อมา​ แฟรงค์ ฟาเรียน ที่ทำหน้าที่เป็นโปรดิวเซอร์ได้เปิดเผยว่า เสียงร้องผู้ชายในเพลงของบอนนี​ เอ็ม.​ ตัวเขาที่เป็นโปรดิวเซอร์เป็นคนร้องเอง​ นอกจากนี้ลิซ มิตเชลล์​ สมาชิกหญิงของวงได้เปิดเผยว่าคนที่ทำหน้าที่ร้องเพลงและบันทึกเสียงส่วนใหญ่ในสตูดิโอ​ มีเพียงเธอและมาร์เซีย บาร์เร็ตต์​ สมาชิกอีกคนหนึ่งที่ร้องนำในเสียงผู้หญิง​ ส่วนเสียงร้องผู้ชายร้องและบันทึกเสียงโดยโปรดิวเซอร์และผู้แต่งเพลงของวงอย่างแฟรงค์​ ฟาเรียน
บ็อบบี ฟาร์เรล​ ถูกแฟรงค์​ ฟาเรียน​ ไล่ออกจากวงในปี​ ค.ศ. 1981 หลังจากที่วงออกอัลบั้มชุด Boonononoos ซึ่งสตูดิโออัลบั้มลำดับที่​ 5 เนื่องจากมีปัญหาความขัดแย้งกัน โดยบ็อบบี้ต้องการมีบทบาทในวงมากกว่าที่เป็นอยู่ และตำแหน่งของเขาถูกแทนที่ด้วยเรกจี​ ซิโบ​ นักแสดงภาพยนตร์ชาวกานา​ โดยภายหลังจากที่ถูกไล่ออก เขาพยายามเป็นศิลปินเดี่ยวแต่ไม่ประสบความสำเร็จ
ในปี1984 แฟรงค์ให้บ็อบบี้กลับมาเข้าวงอีกครั้ง เพื่อดึงความสนใจให้กลับมาสู่Boney M เช่นเดิม กับเพลง "Happy Song" ที่บ็อบบี้ได้ร้องท่อนแร็ปในช่วงแยกของเพลง และอยู่กับBoney M จนถึงปี1985 ที่เป็นปีสุดท้ายของวงกับชุด "Eye Dance"
หลังจากนั้นในปี 1991 บ็อบบี้ก็ได้ฟอร์มวง Boney M Featuring Bobby Farrell ขึ้นมา เพื่อออกทัวร์ตามคอนเสิร์ตต่างๆจนถึงปัจจุบัน โดยเขาเองยอมรับว่า ทำเพื่อหารายได้ เพราะหลังจากBoney M ยุบไป เขามีปัญหาเรื่องการเงินและความเป็นอยู่อย่างมาก โดยสาเหตุหลักมาจากการที่แฟรงค์ ฟาเรี่ยน ไม่ยอมให้ค่าRoyalty กับเขา เพราะเห็นว่าเขาไม่ได้มีส่วนร่วมในการบันทึกเสียงใดๆ (ซึ่ง เมซี่ย์ วิลเลี่ยมส์เองก็เจอปัญหานี้เช่นกัน)
ในปี​ ค.ศ.​ 1981 ฟาร์เรล ได้สมรสกับแจสมิน ชาบาน​ ซึ่งเป็นหญิงชาวมาซิโดเนีย-โรมานี​ โดยมีบุตรสาวคนแรกชื่อซานิลยา ฟาร์เรล​ ในปี​ ค.ศ.1983 และมีบุตรชายชื่อซานิน ฟาร์เรล​ ก่อนที่ต่อมาทั้งคู่จะหย่ากันในปี​ ค.ศ.​ 1995
บ็อบบี​ ฟาร์เรล​ เสียชีวิตในช่วงเช้าของวันพฤหัสบดีที่​ 30​ ธันวาคม​ ค.ศ.​ 2010 ที่โรงแรมแห่งหนึ่งในเมืองเซนต์ปีเตอร์สเบิร์ก​ ประเทศรัสเซีย ในขณะที่มีอายุ​ 61 ปี ​สาเหตุการเสียชีวิตเกิดจากภาวะหัวใจวาย ​โดยก่อนหน้าที่เขาจะเสียชีวิตเขาได้ขึ้นแสดงคอนเสิร์ตร่วมกับวงของเขาที่เซนต์ปีเตอร์สเบิร์กในวันพุธโดยหลังจากจบคอนเสิร์ตในช่วงค่ำเขาได้กล่าวกับเอเยนต์ส่วนตัวว่ารู้สึกไม่ค่อยสบาย​และหายใจไม่ค่อยออก​ จนกระทั่งถูกพนักงานของโรงแรมพบเป็นศพในช่วงเช้า​
หลังจากที่เขาเสียชีวิตร่างของเขาถูกฝังอยู่ในสุสาน​ Zorgvlied ในกรุงอัมสเตอร์ดัม​ ประเทศเนเธอร์แลนด์​ โดยซานิลยา ฟาร์เรล​ บุตรสาวของเขาเป็นผู้ชนะเลิศในการประกวดรายการ​ Grand Prize of the Netherlands ค.ศ.​ 2011 ประเภทดนตรีฮิปฮอป​
ผลงานเดี่ยวของบ็อบบี้ ฟาร์เรล.
Bobby Farrell's Boney M. / Boney M. Featuring Bobby Farrell / Bobby Farrell Featuring Sandy Chambers
นี่คืออัลบั้มที่บ็อบบี้ ฟาร์เรลบันทึกเพลงของBoney M ขึ้นมาใหม่ ไม่ใช่อัลบั้มต้นฉบับของ Boney M.
ฉือ จ้งกุ้ย
ฉือ จ้งกุ้ย (; 914–947) ในเอกสารทางประวัติศาสตร์เรียก พระเจ้าสิ้นบัลลังก์แห่งจิ้นยุคหลัง (後晉出帝) หรือ ยุวกษัตริย์แห่งจิ้นยุคหลัง (後晉少帝) และเมื่อตายแล้วได้บรรดาศักดิ์ว่า องค์ชายจิ้น (晉王) เป็นพระเจ้าแผ่นดินจีนช่วงห้าราชวงศ์สิบอาณาจักรจากราชวงศ์จิ้นยุคหลัง เป็นกษัตริย์องค์ที่สองและองค์สุดท้ายแห่งราชวงศ์ดังกล่าว
ราชวงศ์จิ้นยุคหลังนั้นถูกวิจารณ์ว่า เป็นเจว็ดของราชวงศ์เหลียว เพราะปรากฏว่า ราชวงศ์เหลียวมีส่วนช่วยก่อตั้งราชวงศ์จิ้นยุคหลัง ราชวงศ์จิ้นยุคหลังจึงยกหัวเมืองสิบหกมณฑลให้เป็นการตอบแทน ครั้นฉือ จิ้งถัง (石敬瑭) ปฐมกษัตริย์ราชวงศ์จิ้นยุคหลัง ตายในปี 942 ฉือ จ้งกุ้ย บุตรบุญธรรมของเขา จึงสืบสมบัติต่อ และต่อต้านราชวงศ์เหลียว พระเจ้าไท่จงแห่งเหลียว (遼太宗) จึงยกมาตีในปี 946 เป็นเหตุให้ราชวงศ์จิ้นยุคหลังสิ้นสุดลงในปีถัดมา
ฉือ จิ้งถัง
ฉือ จิ้งถัง (; 30 มีนาคม 892 – 28 กรกฎาคม 942) เป็นที่รู้จักตามชื่อวัดประจำรัชกาลว่า อภิบรรพราช (高祖) เป็นพระเจ้าแผ่นดินจีนช่วง[[ห้าราชวงศ์สิบอาณาจักร]]จาก[[ราชวงศ์จิ้นยุคหลัง]] อยู่ในสมบัติตั้งแต่ปี 936 จนสิ้นชีวิต
ฉือ จิ้งถัง เดิมเป็นแม่ทัพใน[[ราชวงศ์ถังยุคหลัง]] แต่ก่อกบฏในปี 936 โดยอาศัยความช่วยเหลือจาก[[ราชวงศ์เหลียว]] เมื่อการสำเร็จ เขาจึงยกหัวเมือง[[สิบหกมณฑล]]ให้แก่ราชวงศ์เหลียวเป็นการตอบแทน แล้วตั้งราชวงศ์จิ้นยุคหลังขึ้นโดยมีตนเองเป็นปฐมกษัตริย์ การยกหัวเมืองดังกล่าวให้แก่ราชวงศ์เหลียวซึ่งเป็นของชาว[[ชี่ตัน]]นั้นเป็นผลต่อภูมิทัศน์บ้านเมืองจีนอย่างมากในอีกสองร้อยปีให้หลัง
ฉือ จิ้งถัง ตายในปี 942 เพราะเหตุธรรมชาติ [[ฉือ จ้งกุ้ย]] (石重貴) บุตรบุญธรรม จึงขึ้นเป็นกษัตริย์องค์ถัดมา
[[หมวดหมู่:ยุคห้าวงศ์สิบรัฐ]]
[[หมวดหมู่:จักรพรรดิจีน]]
ราชวงศ์ฮั่นยุคหลัง
ราชวงศ์โฮ่วฮั่น (ค.ศ. 947 - 950) เป็นราชวงศ์ที่ 4 ในยุคห้าราชวงศ์และสิบอาณาจักร ปกครองจีนอยู่เพียง 3 ปี และมีจักรพรรดิปกครองเพียง 2 พระองค์คือ จักรพรรดิเกาจู่แห่งโฮ่วฮั่น และจักรพรรดิฮั่นหยินตี้ ก่อนเสียเอกราชให้กับจักรพรรดิโจวไท่จู่ แห่งราชวงศ์โฮ่วโจว
หลิว จือ-ยฺเหวี่ยน
จักรพรรดิเกาจู่แห่งฮั่นยุคหลัง (後漢高祖; 4 มีนาคม ค.ศ. 895 – ค.ศ. 10 มีนาคม 948) ชื่อตัวว่า หลิว จือ-ยฺเหวี่ยน (劉知遠) ภายหลังเปลี่ยนเป็น หลิว เก่า (劉暠) เป็นผู้ก่อตั้งราชวงศ์ฮั่นยุคหลังในสมัยห้าราชวงศ์สิบอาณาจักรตามประวัติศาสตร์จีน แล้วขึ้นเป็นปฐมกษัตริย์ราชวงศ์ดังกล่าวเมื่อวันที่ 10 มีนาคม ค.ศ. 947 แต่ก็เสียชีวิตในปีถัดมา หลิว เฉิงโย่ว (劉承祐) บุตรผู้เยาว์ของหลิว จือ-ยฺเหวี่ยน ขึ้นครองราชสมบัติต่อมาได้สองปี ก็ถูกทหารยึดอำนาจแล้วตั้งราชวงศ์โจวยุคหลังขึ้นแทน
พระเจ้าซาปูร์ที่ 2
หลิว เฉิงโย่ว
หลิว เฉิงโย่ว (劉承祐; 28 มีนาคม 931 – 2 มกราคม 951) เมื่อตายแล้วได้นามว่า พระเจ้าอิ่น (隱皇帝) เป็นทุติยกษัตริย์ราชวงศ์ฮั่นยุคหลังในประเทศจีนสมัยห้าราชวงศ์สิบอาณาจักร อยู่ในสมบัติตั้งแต่ปี 948 จนสิ้นชีวิต
หลิว เฉิงโย่ว เป็นบุตรของหลิว จือ-ยฺเหวี่ยน (劉知遠) ปฐมกษัตริย์ราชวงศ์ฮั่นยุคหลัง หลิว จือ-ยฺเหวี่ยน ตายปัจจุทันด่วนในปี 948 หลิว เฉิงโย่ว จึงขึ้นเสวยราชย์ต่อมา เมื่อเป็นกษัตริย์แล้ว หลิว เฉิงโย่ว ฆ่าข้าราชการจำนวนมากตามอำเภอใจ ในปี 951 เขาฆ่าครอบครัวของแม่ทัพกัว เวย์ (郭威) ทั้งโคตร กัว เวย์ จึงยึดอำนาจ และฆ่าหลิว เฉิงโย่ว ในปีนั้น แล้วกัว เวย์ ก็ตั้งราชวงศ์โจวยุคหลังขึ้นแทน โดยมีตนเป็นปฐมกษัตริย์
รายชื่อเลขาธิการสมาคมประชาชาติแห่งเอเชียตะวันออกเฉียงใต้
เลขาธิการอาเซียน (เลขาธิการสมาคมประชาชาติแห่งเอเชียตะวันออกเฉียงใต้) ถูกรับเลือกจากรัฐสมาชิกอาเซียนในการประชุมสุดยอดอาเซียน ผ่านการเรียงตามลำดับอักษรภาษาอังกฤษ โดยดำรงตำแหน่งเป็นระยะเวลา 5 ปี
นี่คือ รายชื่อเลขาธิการสมาคมประชาชาติแห่งเอเชียตะวันออกเฉียงใต้
รายนามเลขาธิการอาเซียน
ราชวงศ์โจวยุคหลัง
ราชวงศ์โฮ่วโจว (; ค.ศ. 951 - 960) ราชวงศ์ที่ 5 และราชวงศ์สุดท้ายในยุคห้าวงศ์สิบรัฐ จักรพรรดิองค์แรกของราชวงศ์นี้คือจักรพรรดิโจวไท่จู่
ราชวงศ์นี้ปกครองจีนอยู่เพียง 9 ปีก่อนที่ เจ้ากวงยิ่น (จักรพรรดิซ่งไท่จู่) จะโค่นล้มราชวงศ์โฮ่วโจว และสถาปนาราชวงศ์ซ่งเหนือ ขึ้นในปี ค.ศ. 960 (พ.ศ. 1503)
เกาสุง
ท่าอากาศยานแฟรงค์เฟิร์ต
จักรพรรดิเกาจู่
จักรพรรดิเกาจู่ (Gaozu) สามารถหมายถึง
และยังสามารถหมายถึง
จักรพรรดิเกาจู
โดมิแนนท์ (วงดนตรี)
วงโดมิแนนท์ เป็นวงดนตรีในสังกัดนิธิทัศน์สไตล์ของวงเป็นแนวเสียดสีและเสียงของโจโจ้ นักร้องนำที่เป็นเอกลักษณ์ทำให้อัลบั้มแรกขายดีมาก แต่พออัลบั้มที่ 2 กลับไม่ดีเท่าอัลบั้มแรกและวงกำลังหมดสัญญากับนิธิทัศน์ทำให้สมาชิกในวงต้องแยกย้ายกันในเวลาต่อมา
ชุดแรกคือ หัวใจเทอร์โบ มีเพลงดังเช่น ปาก, ถิ่นเหนือ
วงโดมิแนนท์
จักรพรรดิไท่จู่
จักรพรรดิไท่จู่  มีความหมายว่า "great ancestor" หมายถึง จักรพรรดิที่เป็นผู้ก่อตั้งราชวงศ์จีน สามารถหมายถึง
นอกจากนี้ ยังสามารถหมายถึงกษัตริย์และจักรพรรดิของเกาหลีและเวียดนามอีกหลายพระองค์ที่เป็นปฐมกษัตริย์ของราชวงศ์ ซึ่งเขียนด้วยอักษรจีนตัวเดียวกัน
อายน์แฮนด์เดอร์
จักรพรรดิเกาจง
จักรพรรดิเกาจง (Gaozong) สามารถหมายถึง
จักรพรรดิอิงจง
จักรพรรดิอิงจง (Yingzong) สามารถหมายถึง
อิงจง
เกาจง
ไท่จู่
ไท่จง
เทศบาลตำบลเวียงฝาง
เทศบาลตำบลเวียงฝาง เป็นองค์กรปกครองส่วนท้องถิ่น ประเภทเทศบาลตำบล ในพื้นที่อำเภอฝาง จังหวัดเชียงใหม่ ครอบคลุมพื้นที่ของตัวอำเภอฝาง เป็นเมืองเศรษฐกิจสำคัญของจังหวัดเชียงใหม่ และเป็นเมืองศูนย์กลางทางตอนเหนือของจังหวัดเชียงใหม่
เทศบาลตำบลเวียงฝาง จังหวัดเชียงใหม่ ได้เปลี่ยนแปลงฐานะจากสุขาภิบาลเวียงฝาง เมื่อวันที่ 25 พฤษภาคม 2542 ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542
เทศบาลตำบลเวียงฝาง ตั้งอยู่ เลขที่ 4 หมู่ 14 ตำบลเวียงฝาง อำเภอฝาง จังหวัดเชียงใหม่ ห่างจากตัวเมืองเชียงใหม่ไปทางทิศเหนือระยะทาง 152 กิโลเมตร มีพื้นที่สูงกว่าระดับน้ำทะเล 470 เมตร มีพื้นที่การปกครอง 2.714 ตร.กม
ชุมชนและการตั้งถิ่นฐาน.
มีการตั้งบ้านเรือนรวมกันเป็นกลุ่มก้อนกันอย่างหนาแน่น ตามเส้นทางคมนาคมสายหลักและสายรองรวมทั้งถนนและซอยภายในชุมชนศูนย์กลางของชุมชนจะอยู่บริเวณตอนกลางของชุมชน ซึ่งเป็นที่ตั้งของศูนย์ราชการ สถานศึกษารวมทั้งตลาดสด ซึ่งมีอาคารพาณิชย์กระจาย ตัวอย่างต่อเนื่องบริเวณสองฝั่งถนนสายหลักภายในชุมชนไปจนสุดเขตเทศบาล โดยมีพื้นที่พักอาศัยกระจายตัวอยู่ตามพื้นที่ตอนใน ซึ่งเป็น ถนนซอยของชุมชน การขยายตัวของชุมชนจะกระจายตัวไปตามเส้นทางคมนาคมส่วนใหญ่บริเวณตอนกลางและตอนเหนือจะมีการเกาะตัวของชุมชนต่อเนื่องออกไปถึงบริเวณนองเขตเทศบาล ส่วนตอนใต้จะมีการขยายตัวเฉพาะบริเวณสองฝั่งถนนของทางหลวงแผ่นดินหมายเลข 107 เนื่องจากยังไม่มีโครงข่ายระบบถนนเกิดขึ้น กิจกรรมต่างๆที่เกิดขึ้นส่วนใหญ่จะเป็นกิจการค้าขาย การพาณิชย์ ซึ่งเป็นศูนย์รวมการบริการให้กับชุมชนโดยรอบ นอกจากนี้ชุมชนเทศบาลตำบลเวียงฝางมีการขยายตัวของพื้นที่พักอาศัยในลักษณะบ้านจัดสรรเกิดขึ้นในหลายพื้นที่เพื่อรองรับรับความต้องการที่อยู่อาศัยของประชาชนเขตเทศบาลตำบลเวียงฝางในอนาคต
ในเขตการปกครองส่วนท้องถิ่น (เทศบาลตำบลเวียงฝาง) มีหมู่บ้านอยู่ด้วยกัน 5 หมู่บ้าน และชุมชนอยู่ด้วยกัน 12 ชุมชน ดังนี้
จักรพรรดิเสินจง
จักรพรรดิเสินจง (Shenzong) สามารถหมายถึง
เสินจง
ภาษากลุ่มนิวเคลียร์มาลาโย-โพลีนีเซียน
กลางคืน
กลางคืน  คือช่วงเวลาที่ดวงอาทิตย์ตกลับขอบฟ้าจนถึงดวงอาทิตย์ขึ้นของวันใหม่ เวลากลางคืนตรงข้ามกับเวลากลางวันซึ่งรวมกันเป็น 24 ชั่วโมง ช่วงเวลามีความแตกต่างโดยขึ้นอยู่กับปัจจัยหลายอย่างเช่น ฤดูกาล ละติจูด ลองติจูด และเขตเวลา
ผลกระทบจากเวลาต่อการดำรงชีวิต.
สภาวะที่ปราศจากดวงอาทิตย์ส่องแสง ซึ่งเป็นแหล่งพลังงานหลักของสิ่งมีชีวิตบนโลก ส่งผลกระทบอย่างมากต่อสิ่งมีชีวิตทุกประเภท ไม่ว่าจะเป็นทางกายภาพ ทางรูปพรรณสัณฐาน และพฤติกรรมของสิ่งมีชีวิต สัตว์บางประเภทหลับเวลากลางคืน สัตว์บางประเภทใช้ชีวิตเวลากลางคืน สิ่งมีชีวิตประเภทพืชก็มีการเปลี่ยนแปลงในสภาวะที่ปราศจากแสงด้วยเช่นกัน
กัว เวย์
กัว เวย์ (郭威; 10 กันยายน 904 – 22 กุมภาพันธ์ 954) หรือเป็นที่รู้จักตามชื่อวัดประจำรัชกาลว่า ปฐมกษัตริย์ (太祖) เป็นปฐมกษัตริย์ราชวงศ์โจวยุคหลังในประเทศจีนสมัยห้าราชวงศ์สิบอาณาจักร อยู่ในสมบัติตั้งแต่ปี 951 จนสิ้นชีวิต
กัว เวย์ มีฉายว่า นกน้อยกัว (郭雀兒) เพราะสักรูปนกน้อยไว้ที่ท้ายทอย เขาเป็นแม่ทัพในราชวงศ์ฮั่นยุคหลังซึ่งมีหลิว เฉิงโย่ว (劉承祐) ปกครอง หลิว เฉิงโย่ว ฆ่าคนจำนวนมากตามอำเภอใจ ในปี 951 เขาฆ่าครอบครัวกัว เวย์ ทั้งโคตร กัว เวย์ จึงยึดอำนาจ และฆ่าหลิว เฉิงโย่ว ในปีนั้น แล้วตั้งราชวงศ์โจวยุคหลังขึ้นแทน
ไฉ หรง
ไฉ หรง (柴榮; 27 ตุลาคม ค.ศ. 921 – 27 กรกฎาคม ค.ศ. 959) หรือ กัว หรง (郭榮) และเป็นที่รู้จักตามชื่อวัดประจำรัชกาลว่า ชื่อจง (世宗) เป็นกษัตริย์องค์ที่สองของราชวงศ์โจวยุคหลังในประเทศจีนสมัยห้าราชวงศ์สิบอาณาจักร อยู่ในราชสมบัติตั้งแต่ ค.ศ. 954 จนสิ้นชีวิต
ไฉ หรง เป็นหลานเขยของกัว เวย์ (郭威) ปฐมกษัตริย์ราชวงศ์โจวยุคหลัง เมื่อไฉ หรง เป็นกษัตริย์แล้ว ได้ปฏิรูปกิจการหลายอย่างซึ่งประสบผลสำเร็จมากและช่วยให้เขามีชัยเหนือราชวงศ์อื่น ๆ ที่ครองแผ่นดินอยู่ข้างเคียง แต่ไฉ หรง ตายปัจจุบันทันด่วนใน ค.ศ. 959 ไฉ จงซฺวิ่น (柴宗訓) บุตรผู้เยาว์ของไฉ หรง จึงสืบราชสมบัติต่อ แต่ไม่ช้าก็ถูกแม่ทัพจ้าว ควงอิ้น (趙匡胤) ยึดอำนาจแล้วตั้งราชวงศ์ซ่งขึ้นแทน
ไฉ จงซฺวิ่น
ไฉ จงซฺวิ่น ตามสำเนียงกลาง หรือ จิวซาซือ ตามสำเนียงฮกเกี้ยน (柴宗訓; 14 กันยายน 953 – 973) หรือชื่ออื่นว่า กัว จงซฺวิ่น (郭宗訓) และเมื่อตายแล้วได้นามว่า ปูชนียกษัตริย์ (恭帝) เป็นกษัตริย์องค์ที่สามและองค์สุดท้ายแห่งราชวงศ์โจวยุคหลังในประเทศจีนสมัยห้าราชวงศ์สิบอาณาจักร
ไฉ จงซฺวิ่น เป็นบุตรของไฉ หรง (柴榮) ไฉ หรง ตายฉับพลันในปี 959 ไฉ จงซฺวิ่น จึงสืบบัลลังก์ต่อ แต่ต้นปีถัดมา แม่ทัพเจ้า ควงอิ้น (趙匡胤) ยึดอำนาจแล้วตั้งราชวงศ์ซ่งขึ้น ไฉ จงซฺวิ่น ถูกฆ่าระหว่างถูกส่งไปขังไว้ที่เมืองซีจิง (西京)
เก่งยกห้อง
เก่งยกห้อง เป็นรายการเรียลลิตี้โชว์ ออกอากาศทุกวันอาทิตย์ เวลา 16.05-17.00 น. ทางโมเดิร์นไนน์ทีวี เริ่มออกอากาศครั้งแรกวันที่ 18 มกราคม พ.ศ. 2552 และสิ้นสุดการออกอากาศในวันที่ 28 มิถุนายน พ.ศ. 2552 โดยรายการเก่งยกห้อง เป็นรายการที่เปิดโอกาสให้นักเรียนในสถานศึกษาระดับประถมศึกษา ห้องละ 20 คน เข้ามาร่วมทำภารกิจที่ทางรายการกำหนดให้ ดำเนินรายการโดย วราวุธ เจนธนากุล , โหน่ง ชะชะช่า สร้างสรรค์และควบคุมการผลิตโดย รุ่งธรรม พุ่มสีนิล
การประกาศรายการก่อนจะเริ่มการออกอากาศ ประกาศว่า "โบราณว่า คนเดียวหัวหาย สองคนเพื่อนตาย สามคนแบกเข้าไปช่วย แล้วถ้า 20 คน ล่ะ.. เก่งยกห้อง"
จะแข่งขันกันเป็นภารกิจ มีทั้งหมด 3 ภารกิจ ซึ่งลักษณะของภารกิจจะใช้ความสามารถพิเศษในด้านต่าง ๆ ทั้งความสามารถทางด้านดนตรี, ศิลปะ, ความรู้รอบตัวและวิชาการ โดยน้องๆผู้เข้าแข่งขันทั้ง 20 คนต้องร่วมมือกันเพื่อฝ่าฟันภารกิจทั้ง 3 ให้ได้ สำหรับรางวัลที่จะได้รับมีดังนี้
นอกจากนี้ยังได้ทุนการศึกษาภารกิจละ 5,000 บาท อย่างไรก็ดี ตั้งแต่เริ่มออกอากาศจนถึงยุติออกอากาศไม่มีโรงเรียนใดที่ได้รับเหรียญทองแดงเลย
หมายเหตุ : &lt;br&gt;
ยู ฮวัน-กิล
ยู ฮวัน-กิล (; เกิด: 23 กันยายน พ.ศ. 2505 — ตาย: 21 เมษายน พ.ศ. 2552) นักมวยสากลชาวเกาหลีใต้ เกิดที่เมืองคย็องนัม สถิติการชก 31 ครั้ง ชนะ 26 (น็อค 11) เสมอ 3 แพ้ 2
ยู ฮวัน-กิล เป็นอดีตแชมป์โลกชาวเกาหลีใต้ ได้ครองแชมป์ OPBF เมื่อเดือนธันวาคม พ.ศ. 2524 ได้ครองแชมป์โลกรุ่นจูเนียร์ไลท์เวท IBF ด้วยการชนะ รอด ซีเกวนัน ป้องกันตำแหน่งได้ 1 ครั้ง ก่อนจะเสียตำแหน่งให้เลสเตอร์ เอลลิสเมื่อ พ.ศ. 2528 เขาเสียชีวิตเมื่อ 21 เมษายน พ.ศ. 2552 หลังจากเป็นเจ้าชายนิทรามาสามปี ด้วยอาการบาดเจ็บจากอุบัติเหตุ
โจวไท่จู่
โจวชิจง
ห้าราชวงศ์ สิบแผ่นดิน
ทีนพลัสโชว์
พาร์กเวย์ไดรฟ์
พาร์กเวย์ไดรฟ์  เป็นวงเมทัลคอร์ออสเตรเลีย จากไบรอนเบย์ นิวเซาท์เวลส์ ก่อตั้งวงในปี 2003 จนถึงในปี 2009 พาร์กเวย์ไดรฟ์ ออกผลงานอีพีที่ชื่อ "Don't Close Your Eyes" และมีสองสปลิตอัลบั้ม และผลงานอัลบั้มเต็มของตัวเอง " Killing with a Smile" และ "Horizons"
Parkway Drive
พาร์กเวย์ไดร์ฟ
หมู่เกาะเผิงหู
กาหลิบอูมัวร์
หม่อมเจ้ากรณิกา จิตรพงศ์
หม่อมเจ้ากรณิกา จิตรพงศ์ (11 ธันวาคม พ.ศ. 2459 - 6 พฤษภาคม พ.ศ. 2558) เป็นพระธิดาองค์เล็กในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ประสูติแต่หม่อมราชวงศ์โต จิตรพงศ์ และเป็นพระอนุวงศ์ชั้นผู้ใหญ่ที่เหล่าพระบรมวงศานุวงศ์ทรงนับถือ
นอกจากนี้ หม่อมเจ้ากรณิกา จิตรพงศ์ ยังทรงเป็นประธานมูลนิธินริศรานุวัติวงศ์ เป็นประธานกรรมการมูลนิธิสิรินธร และเป็นกรรมการที่ปรึกษามูลนิธิเฉลิมพระเกียรติพระบาทสมเด็จพระจอมเกล้าเจ้าอยู่หัว
หม่อมเจ้ากรณิกา จิตรพงศ์ มีพระนามลำลองว่า ท่านหญิงไอ ประสูติเมื่อวันที่ 11 ธันวาคม พ.ศ. 2459 เป็นพระบุตรองค์ที่เก้าในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ประสูติแต่หม่อมราชวงศ์โต จิตรพงศ์ (ราชสกุลเดิม งอนรถ) มีเจ้าพี่ร่วมหม่อมมารดาสี่องค์ คือ หม่อมเจ้าประโลมจิตร จิตรพงศ์ (ท่านหญิงอี่), หม่อมเจ้าดวงจิตร จิตรพงศ์ (ท่านหญิงอาม), หม่อมเจ้ายาใจ จิตรพงศ์ (ท่านชายไส) และหม่อมเจ้าเพลารถ จิตรพงศ์ (ท่านชายงั่ว)
หม่อมเจ้ากรณิกาทรงเข้ารับการศึกษาจากโรงเรียนมาแตร์เดอีวิทยาลัย เป็นนักเรียนรุ่นพี่ของพระบาทสมเด็จพระปรมินทรมหาภูมิพลอดุลยเดช หม่อมเจ้ากรณิกาซึ่งเป็นนักเรียนรุ่นพี่จะมาช่วยหยิบนม และรินถวายทุกวันตามกฎของโรงเรียนที่รุ่นพี่ต้องดูแลรุ่นน้อง หลังทรงสำเร็จการศึกษาก็เป็นครูสอนวิชาภาษาไทยที่โรงเรียนดังกล่าว ตลอดพระชนม์ชีพได้ทรงงานด้านต่างๆ อยู่ตลอดเวลา เริ่มจากเป็นอาจารย์สอนภาษาไทยที่โรงเรียนมาแตร์เดอีวิทยาลัยประมาณ 2 ปี โดยสอนลิลิตตะเลงพ่ายและมหาเวสสันดรชาดก ตามหลักสูตรของกระทรวงศึกษาธิการในสมัยนั้น เมื่อเกิดสงครามได้ทรงเข้าทำงานที่กองอาสากาชาด สภากาชาดไทย ตามคำชวนของหม่อมเจ้ามารยาตรกัญญา ดิศกุล ได้ทรงงานช่วยเหลือผู้ที่ประสบภัยจากการทิ้งระเบิดอย่างกล้าหาญ ต่อมาได้ทรงดำรงตำแหน่งนายกสมาคมนักเรียนเก่ามาแตร์เดอีวิทยาลัยเป็นเวลานานถึง 22 ปี (พ.ศ. 2481-พ.ศ. 2503)
หม่อมเจ้ากรณิกามีฝีหัตถ์ด้านงานฝีมือและการตัดเย็บจากการฝึกหัดด้วยองค์เองจนเชี่ยวชาญ และทรงเปิดห้องเสื้อ "กรณิก (Karnik)"ซึ่งเป็นที่นิยมและมีชื่อเสียงมากในสมัยนั้น ทรงมีฝีมือเป็นเลิศในด้านการเย็บปักถักร้อย ถึงขั้นสามารถปักลายเส้นภาพทศชาติชาดกฝีพระหัตถ์ สมเด็จฯ เจ้าฟ้ากรมพระยานริศรานุวัดติวงศ์
ในด้านดนตรีไทย หม่อมเจ้าหญิงกรนิกา จิตรพงศ์ ทรงระนาดทุ้มในวงบ้านปลายเนินเป็นประจำอยู่จนถึงพระชันษา 90 นอกจากนี้ยังโปรดการทำสวน การทำกับข้าว และการออกแบบสิ่งก่อสร้าง โดยทรงเขียนแบบร่างวางแนวคิดแล้วประทานให้สถาปนิกรับไปดำเนินการต่อ ตัวอย่างเช่น ทรงออกแบบห้องพยาบาลของมูลนิธิสิรินธร, ออกแบบเรือนสีเขียวมิ้นต์ ภายในบริเวณบ้านปลายเนิน มีเรือนไม้ที่เรียกกันว่า ‘เรือนละคร’ เป็นเรือนที่หม่อมเจ้ากรณิกา จิตรพงศ์ ทรงออกแบบเอง และใช้เป็นที่สอนรำไทยมาจนถึงปัจจุบัน เป็นต้น
หม่อมเจ้ากรณิกา จิตรพงศ์ ประทับ ณ ตำหนักปลายเนิน ถนนพระรามที่ 4 ติดกับการไฟฟ้านครหลวง ซึ่งทรงเปิดสอนนาฏศิลป์ และดนตรีไทย โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จะเสด็จพระราชดำเนินมาทรงดนตรีไทยบ่อยครั้งเมื่อหม่อมเจ้ากรณิกาทรงว่างจากกรณียกิจ เนื่องจากหม่อมเจ้ากรณิกามีปรีชาด้านการดนตรี โดยเฉพาะระนาดทุ้ม และเลิกทรงระนาดทุ้มไปเมื่อชันษา 93 ปี เพราะไม่ถนัดประทับนั่งนาน ๆ
หม่อมเจ้ากรณิกาเคยเสด็จแทนพระองค์ในงานพระราชพิธีบ่อยครั้ง ทั้งยังดำรงตำแหน่งเป็นประธานมูลนิธินริศรานุวัติวงศ์ ซึ่งมีการประกวดภาพถ่ายเนื่องในงานวันนริศ เพื่อเทิดพระเกียรติสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ผู้เป็นนายช่างใหญ่แห่งกรุงสยามและหนึ่งในบุคคลสำคัญของโลก นอกจากนี้ยังทรงดำรงตำแหน่งเป็นประธานกรรมการมูลนิธิสิรินธร โดยทรงเป็นประธานอำนวยการจัดสร้างห้องพยาบาลของมูลนิธิดังกล่าว พร้อมกับส่งบุรุษพยาบาลและผู้ช่วยพยาบาล ทำการรักษาภิกษุและสามเณรที่วัดไผ่ดำ จังหวัดสิงห์บุรี และดำรงตำแหน่งกรรมการที่ปรึกษามูลนิธิเฉลิมพระเกียรติพระบาทสมเด็จพระจอมเกล้าเจ้าอยู่หัว เพื่อเผยแพร่พระเกียรติคุณ ภายหลังเมื่อมีชันษามากขึ้น หม่อมเจ้ากรณิกาจึงมิค่อยเสด็จออกงานบ่อยนัก
เมื่อครั้งที่พระบาทสมเด็จพระเจ้าอยู่หัวภูมิพลอดุลยเดช เสด็จพระราชดำเนินมาประทับรักษาพระองค์ ณ โรงพยาบาลศิริราช หม่อมเจ้ากรณิกา จิตรพงศ์ ขณะมีชันษา 92 ปี พระธิดาในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ เสด็จพร้อมด้วย ม.ร.ว.เอมจิตร จิตพงศ์ ได้เข้าร่วมลงนามถวายพระพร โดยหม่อมเจ้ากรณิกา จิตรพงศ์ ได้ประทานสัมภาษณ์ไว้ว่า "ตนเคารพรักในหลวงเป็นที่สุดในชีวิต เคยเข้าเฝ้าและได้รับพระมหากรุณาธิคุณอยู่เป็นประจำ พระองค์ทรงเป็นแบบอย่างในทุกๆ ด้าน ทรงเป็นเจ้าอยู่ที่มีความบริสุทธิ์ยุติธรรม พระองค์ทรงงานโดยไม่คิดถึงเรื่องอื่น คิดถึงแต่ประชาชนอันเป็นที่รักของพระองค์ ซึ่งตนได้ถวายพระพรให้พระองค์อยู่หัวเป็นประจำ คนไทยทุกคนรักในหลวง เป็นเจ้าอยู่หัวที่อยู่ในใจของคนไทยทุกคน ฝากถึงคนไทยทำหน้าที่ของตนเองให้ดีที่สุด ให้มีความเรียบร้อยเพื่อแบ่งเบาพระราชกรณียกิจของพระองค์" (21 กันยายน 2552)
"สิ้นชีพิตักษัย".
หม่อมเจ้ากรณิกา จิตรพงศ์ สิ้นชีพิตักษัยด้วยอาการพระหทัยล้มเหลวเมื่อวันที่ 6 พฤษภาคม พ.ศ. 2558 เวลา 15.22 น. ณ โรงพยาบาลบำรุงราษฎร์ สิริชันษา 98 ปี นับเป็นหม่อมเจ้าองค์สุดท้ายแห่ง
ในการนี้พระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงพระกรุณาโปรดเกล้าฯ ให้พลเรือเอกหม่อมเจ้าปุสาณ สวัสดิวัตน์ เสด็จแทนพระองค์ไปในการพระราชทานน้ำหลวงสรงศพ ในวันที่ 7 พฤษภาคม พ.ศ. 2558 เวลา 16.30 น. ณ ท้องพระโรง วังปลายเนิน เขตคลองเตย กรุงเทพมหานคร ทรงพระกรุณาโปรดเกล้าฯ พระราชทานพระโกศราชวงศ์บรรจุศพ พร้อมด้วยฉัตรเครื่องสูงทองแผ่ลวดตั้งเป็นเกียรติยศประกอบ พระราชทานพระพิธีธรรมสวดพระอภิธรรมศพมีกำหนด 7 คืน และทรงรับศพไว้ในพระบรมราชานุเคราะห์โดยตลอด
ในการพระราชทานเพลิงศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงพระกรุณาโปรดเกล้าฯ พระราชทานพระบรมราชานุเคราะห์การพิธีพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส โดยทรงพระกรุณาโปรดเกล้าฯ ให้สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ไปในการพระราชทานเพลิงศพเมื่อวันที่ 5 มีนาคม พ.ศ. 2559 ในการนี้พระเจ้าวรวงศ์เธอ พระองค์เจ้าโสมสวลี พระวรราชาทินัดามาตุ โดยเสด็จด้วย
โซดอม
โซดอม  เป็นวงดนตรีแทรชเมทัลจากเมืองเก็ลเซินเคียร์เชิน รัฐนอร์ทไรน์-เว็สท์ฟาเลิน ประเทศเยอรมนี ก่อตั้งขึ้นในปี ค.ศ.1981 มีการเปลี่ยนสมาชิกในวงหลายครั้ง โดยมีสมาชิกหลักคือทอม แองเจิลริปเปอร์ มือเบสและนักร้องนำ โดยโซดอม ถือเป็นหนึ่งใน 4 วงดนตรีระดับ Big 4 ของดนตรีแนวทิวทอนิก แทรชเมทัล ร่วมกับครีเอเตอร์, แทงเคิร์ด และ เดสตรักชัน โดยครีเอเตอร์ และ เดสตรักชัน ได้พัฒนาซาวน์ดนตรีที่ต่อมาส่งอิทธิพลต่อดนตรีแนวเดธเมทัลและแบล็กเมทัล ส่วนดนตรีในยุคแรกของโซดอมถือว่ามีอิทธิพลอย่างมากต่อดนตรีแนวแบล็กเมทัลในยุคหลัง 80 ถึงต้นยุค 90
ในปัจจุบันโซดอมมีผลงานสตูดิโออัลบั้มทั้งหมด 15 ชุด, อัลบั้มบันทึกการแสดงสด 3 ชุด, อัลบั้มรวมเพลง 2 ชุด และ 6 อีพี โดยทางวงประสบความสำเร็จอย่างมากจากการออกอัลบั้ม Agent Orange ซึ่งเป็นอัลบั้มชุดที่ 3 (วางจำหน่ายในปี ค.ศ.1989) โดยอัลบั้มดังกล่าวสร้างปรากฏการณ์เป็นอัลบั้มเพลงแนวแทรชเมทัลอัลบั้มแรก ที่ได้รับความนิยมจนติดเยอรมันอัลบั้มชาร์ต นอกจากนี้ยังเป็นหนึ่งในวงดนตรีแนวแทรชเมทัลที่มียอดจำหน่ายผลงานสูงสุดตลอดกาลโดยจำหน่ายผลงานได้มากกว่า 8 ล้านเรคคอร์ด
รายพระนามจักรพรรดิในยุคห้าราชวงศ์สิบอาณาจักร
ยุคห้าราชวงศ์สิบอาณาจักร ระหว่าง ค.ศ. 907 - 960
ชวิน รังสิพราหมณกุล
พันช์ (เครื่องดื่ม)
พั้นช์  เป็นคำทั่วไปที่ใช้เรียกเครื่องดื่ม มีทั้งผสมแอลกอฮอล์ และไม่ผสม มาจากคำว่า ปัญจะ ในภาษาอินเดีย คือมีส่วนผสม 5ชนิด โดยทั่วไปจะใส่ผลไม้ หรือน้ำผลไม้ ประเทศอินเดียนำเข้าเครื่องดื่มพั้นช์สู่ประเทศอังกฤษในช่วงต้นคริสต์ศตวรรษที่ 17 และจากที่นั่น พั้นช์ได้แพร่หลายไปยังประเทศอื่น ๆ นับตั้งแต่นั้นมา โดยปกติแล้ว พั้นช์จะมีเสิร์ฟตามงานเลี้ยง โดยจะใส่ในถ้วยกว้างและใหญ่ที่เรียกว่า ชามใส่พั้นช์
พระเจ้าแทโจ
พระเจ้าแทโจ หรือ แทโจ  มีความหมายว่า "มหาบรรพบุรุษ" เป็นพระนามของกษัตริย์และจักรพรรดิเกาหลีหลายพระองค์ ได้แก่
พระเจ้าช็องจง
พระเจ้าช็องจง (Jeongjong) อาจหมายถึง
หม่อมเจ้าหญิงกรณิกา จิตรพงศ์
พระเจ้าแทโจ (แก้ความกำกวม)
อิโนะอุเอะ โอริฮิเมะ
"คุโรซากิ โอริฮิเมะ" นามสกุลเดิม อิโนะอุเอะ  เป็นตัวละครเอกหญิงอีกคนหนึ่งเรื่องเทพมรณะ มีเลขที่ประจำชั้น 5 เลขที่ประจำชั้นฝ่ายนักเรียนหญิง 2ของโรงเรียนคาราคุระ ปี 1ห้อง 3
+ มังงะตอนที่ 686 ขึ้นไปใช้ชื่อ คุโรซากิ โอริฮิเมะ +.
เป็นเพื่อนร่วมชั้นของอิจิโกะ มีผมสีน้ำตาล เธอแอบชอบอิจิโกะอยู่ เธอมีพี่ชายอยู่ 1 คนแต่ได้เสียชีวิตไปแล้ว พี่ชายของเธอได้กลายเป็นฮอว์โลว์และเข้ามาทำร้ายเธอ แต่เธอก็ได้ถูกช่วยไว้โดยคุโรซากิ อิจิโกะ และคุจิกิ ลูเคีย กิ๊บติดผมที่เป็นของสำคัญของเธอก็ได้มาจากพี่ชายของเธอเอง โอริฮิเมะเป็นตัวละครหญิงคนเดียวที่ถูก เอสปาด้า แอบรัก คือ อุลคิโอร่า แต่ โอริฮิเมะไม่ได้รักเขา เพราะเธอได้ประกาศไว้ตั้งแต่ตอนที่ 141 ว่า ต่อให้ตายแล้วเกิดอีกสัก 5 ชาติ เธอก็จะขอรัก อิจิโกะคนเดียวเท่านั้น
ในมังงะเล่มสุดท้ายโอริฮิเมะ เธอมีลูกชาย 1 คน ชื่อ คาซุย(คาซุอิ) คุโรซากิ
อิโนะอุเอะ โอริฮิเมะ นักเรียนชั้นมัธยม4 เป็นเพื่อนร่วมห้องของคุโรซากิ อิจิโกะ และเธอยังแอบชอบอิจิโกะอีกด้วย เธอเป็นคนที่มีพลังพิเศษอยู่ในตัวเหนือมนุษย์ธรรมดาแต่ยังไม่ปรากฏจนเมื่อคุจิกิ ลูเคียได้เข้ามาในชีวิตอิจิโกะ เธอซึ่งเป็นเพื่อนอิจิโกะก็ค่อยๆซึมซับและค่อยๆแสดงพลังที่ไม่รู้ว่ามีอยู่ออกมา โดยประสบการณ์แรก พี่ชายของเธอได้กลายเป็นฮอลโลว์มาทำร้ายเธอแต่โชคดีที่อิจิโกะกับลูเคียมาช่วยไว้ทัน ด้วยความสามารถพลังในตัวของเธอถึงแม้ลูเคียจะได้ลบความทรงจำเกี่ยวกับยมทูตแต่ก็ไม่สามารถลบได้ ต่อมาเธอได้รู้ถึงพลังอย่างแจ่มแจ้งก็ตอนที่เธอสามารถพัฒนาการรับรู้ฮอลโลว์ที่เธอเห็นและตรงเข้ามาทำร้าย ทัตสึกิเพื่อนของเธอ โอริฮิเมะได้ใช้พลัง 6 โล่บุปผาของเธอและถูกอุราฮาระชักชวนเข้าร่วมในฐานะคนมีพลังพิเศษ
หลังจากที่คุจิกิ ลูเคียเพื่อนของเธอได้ถูกจับกุมไปยังเซเรเทย์ โอริฮิเมะได้ไปช่วยเหลือลูเคียกับพวกอิจิโกะ ขณะที่เดินทางจะเข้าประตูเมืองอิจิโกะต้องผ่านด่านของคนเฝ้าประตู และต่อสู้กับอิชิมารุ งิน หัวหน้าหน่วย 3 ซึ่งเธอได้ช่วยรักษาบาดแผลของคนเฝ้าประตูที่โดนงินทำร้าย ต่อมาหลังผ่านม่านพลังเข้าสู่เซเรเทย์ได้ เธอก็ได้แยกทางกับเพื่อนๆโดยร่วมเดินทางไปกับ อิชิดะ อุริว ควินซี่คนสุดท้ายที่เป็นเพื่อนในกลุ่ม โอริฮิเมะได้ต่อสู้กับ
และเกือบโดนทำร้ายโชคดีที่อิชิดะช่วยไว้ แต่เหตุการณ์นั้นทำให้ซึบากิ ตัวโจมตีของเธอบาดเจ็บไป หลังจากนั้นเธอได้วางแผนกับอิชิดะปลอมตัวเป็นยมทูตโดยการขโมยชุดแต่ก็โดน คุโรซึจิ มายูริ หัวหน้าหน่วย 12 รู้เท่าทันและมาต่อสู้แต่อิชิดะ ให้ อันดับ ของหน่วย 11 มาเอาตัวเธอหลบหนีไปก่อน ต่อมาเธอได้เจอกับ ซาราคิ เคมปาจิ หัวหน้าหน่วย 11 ซึ่งต้องการเจออิจิโกะ จึงได้กักตัวเธอไว้ให้ช่วย หลังจากนั้นโอริฮิเมะกับอิชิดะ แช้ด และกันจูได้ขึ้นไปยังลานประหารในขณะที่อิจิโกะกำลังสู้กับเบียคุยะอยู่ เมื่อขึ้นไปถึงเธอก็ได้ไปรับอิจิโกะเอาไว้ บอกคำหวานซึ้งตามที่เธอห่วงใยอิจิโกะ ต่อมาหลังจากที่ไอเซ็นก่อกบฏจนเหตุการณ์สงบลง และพวกอิจิโกะก็ได้รับการยอมรับในฐานะผู้มีพระคุณ เธอและพวกอิจิโกะ ยกเว้น ลูเคีย ก็กลับไปยังโลกมนุษย์ดังเดิม